《颂古三首 其三》
宋代·释钦

有句无句，明来暗去。活捉生擒，捷书露布。如藤倚树，物以类聚。

海外人参，蜀中附子。树倒藤枯，切忌名模。句归何所，苏嚧苏嚧。

呵呵大笑，破镜不照。大地茫茫，一任𨁝跳。

作者简介：释钦，住温州护国寺。为青原下十四世，天衣法聪禅师法嗣。《嘉泰普灯录》卷一三、《五灯会元》卷一四有传。今录诗三首。